दक्षिण कोरियालाई स्तब्ध पार्दै जोर्डन एसियन कपको फाइनलमा
जोर्डनले सन ह्वेङ–मिनको दक्षिण कोरियालाई  २–० ले स्तब्ध पार्दै मंगलबार एसियन कप २०२३ को फाइनलमा प्रवेश गरेको छ ।
काठमाडौँ — जोर्डनले सन ह्वेङ–मिनको दक्षिण कोरियालाई  २–० ले स्तब्ध पार्दै मंगलबार एसियन कप २०२३ को फाइनलमा प्रवेश गरेको छ ।तस्बिर : रोयटर्सजोर्डन प्रतियोगिताको फाइनल पुगेको यो पहिलो पटक हो । आफ्नो पहिलो सेमिफाइनल खेलेको जोर्डन योर्गन क्लिन्समेनको दक्षिण कोरियाली टिमविरुद्ध जितका लागि पूर्णतः हकदार रह्यो ।दक्षिण कोरियाले पूरा खेल अवधिमा एकपल्ट पनि सटिक आक्रम बुन्न सकेन र खेलपछि ह्वेङ–मिनले माफी पनि मागे । यससँगै दक्षिण कोरियाको सन् १९६० यता एसियन कपको उपाधि जित्ने सपना फेरि एकपल्ट पूरा हुन सकेन ।जोर्डनले ५३ औं मिनेटमा पहिलो गोल गरेको थियो र यो याजन अल–नामटको नाममा रह्यो ।प्रतियोगितामा उनको यो तेस्रो व्यक्तिगत गोल रह्यो । मउसा अल–तमारीले ६६ औं मिनेटमा जोर्डनका लागि दोस्रो गोल गरे । अल–नामट र अल–तमारीको आक्रामक खेलका अगाडि दक्षिण कोरियाली टिम कमजोर र फिक्का देखिएको थियो । बुधबार प्रतियोगिताको दोस्रो सेमिफाइनल हुनेछ र त्यसमा इराकले आयोजक तथा डिफेन्डिङ च्याम्पियन कतारको सामना गर्दैछ । 